Pyotr Çaqin

Pyotr İvanoviç Çaqin () — sovet jurnalisti, şairi, partiya və nəşriyyat işçisi, ədəbiyyat xadimi.

 Bioqrafiya 
P. İ. Boldovkin 1914–1917-ci illərdə Moskva Dövlət Universitetinin Tarix-filologiya fakültəsində təhsil alıb. 1917-ci ildə o, hərbi xidmətə çağırılıb və Peterqof məktəbinin kursantı olub. Onun ilk ədəbi təcrübələri 1917-ci ilə aiddir.

O, "Sosial-demokrat" qəzetində qeydlər, resenziyalar və şeirlərlə çıxış edib və bunları "Alekseev" və ya "Çaqin" təxəllüsü ilə imzalayırdı. 1917-ci ildən fəal şəkildə inqilabi fəaliyyətlə məşğul olub və bununla əlaqədar olaraq üçüncü kursdan təhsilini dayandırıb. Həmin ilin iyul ayında RSDRP-yə üzv olub.

Çaqin Oktyabr inqilabının iştirakçısı olub. Qırmızı qvardiya dəstəsinin komandiri olub. Moskvada Sovet hakimiyyətinin qurulmasında iştirak edib, döyüşlər zamanı ağır yaralanıb (sinəsindən güllə yarası alıb) və xəstəxanada müalicə alıb. 1918-ci ildə RKP(b)-nin VII qurultayının deputatı olub.

Vətəndaş müharibəsi başa çatdıqdan sonra partiya işində çalışıb. 1918-ci ilin avqust ayının əvvəlində Y. Sverdlov və partiyanın Mərkəzi Komitəsi katibliyinin müdiri Y. Stasovanın tapşırığı ilə Sovet hakimiyyətini təşkil etmək və möhkəmləndirmək məqsədilə Çaqin Samara quberniyasının Nikolaev qəzasına — Yekaterinenştadt (Yekaterinoqrad) kəndinə gedib. Həmçinin RKP(b)-nin alman təşkilatının sədri olub. 1919–1920-ci illərdə Volqaboyu almanlarının RKP(b) rayon komitəsinə və vilayət komitəsinə rəhbərlik edib. Eyni zamanda, alman və rus dillərində nəşr olunan iki mərkəzi vilayət qəzetinin redaktoru olub. 

1921-ci ildə Volqaboyu Alman bölgəsindən Bakıya köçən Çaqin əvvəlcə Bakı Xalq Maarif Şöbəsinə, sonra Azərbaycan Partiyası Mərkəzi Komitəsinin təbliğat şöbəsinə rəhbərlik edib. 1922-ci ildən 1925-ci ilə qədər Azərbaycan KP MK-nın ikinci katibi, Sergey Kirovun müavini olub. Eyni zamanda "Bakinski raboçi" qəzetinin redaktoru olub. VKP(b) Zaqafqaziya diyar komitəsinin üzvü olub.

1924-cü ilin yanvar-fevral aylarında II Ümumittifaq Sovetlər Qurultayının işində iştirak edib. Çaqin 1926-cı ildən yalnız redaksiya-nəşriyyat fəaliyyəti ilə məşğul olub. 1933–1938-ci illərdə SSRİ Elmlər Akademiyasının nəşriyyatlarının müdiri olub. Çaqin 1937-ci ilin avqustunda EA Rəyasət Heyətinin qərarı ilə "nəşriyyatın işində ciddi çatışmazlıqlara görə" işdən kənarlaşdırıldı və 20 noyabr 1938-ci ildən azad edildi.

 Pyotr Çaqin 1939–1946-cı illərdə Dövlət Ədəbiyyat Nəşriyyatının direktoru vəzifəsini icra edib. 
 S. Yeseninin "Seçilmiş əsərləri"nin redaktoru olub.
 1946–1950-ci illərdə "Moskovski raboçiy" nəşriyyatının direktoru olub.

O, poeziyanı sevirdi və bir çox ədəbi cərəyanları və qrupları yaxşı bilirdi: simvolistlər, ekspressionistlər və s. Çoxlu şair və yazıçı ilə dostluq etmişdir (V. Mayakovski,Маяковский не раз в шутку говорил: «Кто куда, а я в Петину газетину». S. Yesenin, M. İ. Svetayeva və başqaları). 

Pyotr Çaqin 1958-ci ildə təqaüdə çıxıb. 1967-ci ildə vəfat edib və Vaqankovo qəbiristanlığında (17-ci sahə) dəfn olunub.Артамонов, Михаил Дмитриевич (учёный)|Артамонов М. Д. Ваганьково. — : Моск. рабочий, 1991. — С. 176.

 Yesenin ilə dostluq 
1924–1925-ci illərdə Pyotr Çaqin Sergey Yeseninin ən yaxın dostlarından biri olub. O, Yeseninin "Sovet Rusiyası" (Bakı, 1925) şeirlər toplusunun ön sözünün müəllifidir. Yesenin onun ədəbi məsləhətlərinə diqqətlə qulaq asırdı. O, "Fars motivləri" adlı şeirlər toplusunda qeyd edib: "Sevgi və dostluqla Pyotr İvanoviç Çaqinə".

 Qardaşları 
 Kiçik qardaşı — Vasili İvanoviç Boldovkin (1903–1963) — SSRİ-nin Tehran səfirliyinin komendantı (1923–1928), diplomatik kuryer, S. Yeseninin yaxın dostu olub. O, "Sergey Yesenin haqqında xatirələr" adlı kitab yazıb. 
 Digər qardaş Nikolay İvanoviç Boldovkin isə Marks şəhərində 1918-1921-ci illərdə həlak olmuş Qırmızı Ordu əsgərlərinin kütləvi məzarlığında dəfn edilib.

 Mükafatları 
 "Qırmızı əmək bayrağı" ordeni;
 Bir sıra medallar;

 İstinadlar 

Kateqoriya:Azərbaycan Kommunist Partiyası Mərkəzi Komitəsinin üzvləri
Kateqoriya:SSRİ jurnalistləri